TLI บวกแรง 5% รับ “บอนด์ยีลด์” พุ่ง-ลุ้นเข้า MSCI รอบใหม่ โบรกเชียร์ซื้อเป้า 20.10 บ.
TLI บวกแรง 5% รับ “บอนด์ยีลด์” 10 ปี พุ่งทะลุ 4% พร้อมลุ้นเข้า MSCI รอบใหม่ พ.ย.-ธ.ค.65 โบรกเชียร์ซื้อเป้า 20.10 บ.
TLI บวกแรง 5% รับ “บอนด์ยีลด์” 10 ปี พุ่งทะลุ 4% พร้อมลุ้นเข้า MSCI รอบใหม่ พ.ย.-ธ.ค.65 โบรกเชียร์ซื้อเป้า 20.10 บ.
19 ต.ค. 2565

ผู้สื่อข่าวรายงานว่า วันนี้ (19 ต.ค.65) บริษัท ไทยประกันชีวิต จำกัด (มหาชน) หรือ TLI ณ เวลา 10:52 น. อยู่ที่ระดับ 15.50 บาท บวก 0.70 บาท หรือ 4.73% ราคาหุ้นสูงสุด 15.60 บาท ราคาต่ำสุด 14.90 บาท ด้วยมูลค่าซื้อขาย 452.36 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้ (19 ต.ค.65) ว่า TLI เป็นบริษัทมีส่วนแบ่งการตลาดเป็นลำดับ 2 ของอุตสาหกรรมประกันชีวิตในไทย และมีจุดเด่นด้านเครือข่ายตัวแทนที่แข็งแกร่ง มีผลิตภัณฑ์ที่หลากหลาย และ VONB margin มีแนวโน้มสูงขึ้นช่วยเพิ่มมูลค่า VONB, EV ในอนาคต และได้ประโยชน์จาก Bond yield ขาขึ้น ประกอบกับธุรกิจประกันชีวิตในไทยยังมีโอกาสเติบโตอีกมาก ในอนาคตมีโอกาสขยายธุรกิจในช่องทางธนาคาร รวมถึงประเทศเพื่อนบ้าน และคาดกำไรเติบโตเฉลี่ย 14.6% CAGR ในปี 65-67
สำหรับราคาเป้าหมาย 20.10 บาท อิง Appraisal value คิดเป็น P/EV ที่ 1.4 เท่า ใกล้เคียงค่าเฉลี่ยบริษัทประกันชีวิตในเอเชีย ถือเป็นระดับที่มีความเหมาะสม เพราะมี ROEV ใกล้เคียงค่าเฉลี่ยฯ และมี APE, EV เติบโตสูงกว่าค่าเฉลี่ยฯ เล็กน้อย
นอกจากนี้มีปัจจัย Bond yield 10 ปี สหรัฐ ยังอยู่ในแนวโน้มขาขึ้น ล่าสุดอยู่ที่ 4.01% ซึ่ง Bond yield ขึ้นจะเอื้อประโยชน์ต่อกลุ่มฯ ประกันทั้งในเชิงรายได้การลงทุน, การตั้งสำรองเบี้ย อีกทั้ง TLI มีลุ้นเข้า MSCI ในรอบ พ.ย.-ธ.ค. 65